Diari Oficial de la Generalitat Valenciana


Sumari del DOGV 4747, del 06-05-2004 (2004/3629)

RESOLUCIÓ de 6 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació i la Comunitat Valenciana per al tractament de les dades derivades de la gestió de les ajudes finançades amb fons estructurals de la Unió Europea.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/3629


Data del document
:   06-04-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * base de dades
    * tractament de dades
    * cooperació administrativa

RESOLUCIÓ de 6 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació i la Comunitat Valenciana per al tractament de les dades derivades de la gestió de les ajudes finançades amb fons estructurals de la Unió Europea. [2004/X3629]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació i la Comunitat Valenciana, el 22 de desembre de 2003, un Conveni de col·laboració per al tractament de les dades derivades de la gestió de les ajudes finançades amb fons estructurals de la Unió Europea, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0102/2004, i que figura com a annex d'esta resolució.
  
València, 6 d'abril de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Ministeri d'Agricultura, Pesca i Alimentació i la Comunitat Valenciana, per al tractament de les dades derivades de la gestió de les ajudes finançades amb fons estructurals de la Unió Europea.
  
Madrid, 22 de desembre de 2003
  
Reunits:
  
D'una part, Manuel Esteban Pacheco Manchado, sotssecretari d'Agricultura, Pesca i Alimentació, en virtut del Reial Decret 47/2003, de 10 de gener, pel qual es disposa el seu nomenament, i d'acord amb les atribucions que li conferix l'article I, apartat 19, de l'Orde de 31 de març de 2003, sobre delegació d'atribucions en el Ministeri d'Agricultura, Pesca i Alimentació, publicada en el BOE núm. 80, de 3 d'abril de 2003.
  
D'una altra part, Gema Amor Pérez, consellera d'Agricultura, Pesca i Alimentació segons nomenament amb data 11 de juliol de 2003, facultada per a la firma d'este conveni per acord del Consell de la Generalitat Valenciana amb data 19 de desembre de 2003.
  
Ambdues parts es reconeixen capacitat jurídica suficient per a subscriure el present conveni de col·laboració i, a l'efecte,
  
Exposen:
  
1. Que el Ministeri d'Agricultura, Pesca i Alimentació, en avant MAPA, actua en l'exercici de les competències que corresponen a l'Estat en matèria de l'Instrument Financer d'Orientació de la Pesca, en avant IFOP.
  
2. Que la Comunitat Valenciana actua en l'exercici de la seua competència quant a la tramitació, resolució i pagament de la major part de les ajudes al sector pesquer.
  
3. Que com a conseqüència del període de programació dels fons estructurals europeus per al període 2000-2006, el període de pagament dels quals finalitzarà el 31 de desembre de 2008, l'IFOP desplega des de l'any 2000, d'acord amb els programes següents:
  
- Un programa operatiu de caràcter pluriregional per a la seua aplicació en les regions espanyoles pertanyents a l'Objectiu núm. 1.
  
- Un document unificat de programació, d'abast nacional, per a la seua aplicació en les regions espanyoles que no pertanyen a l'Objectiu núm. 1.
  
4. Que el MAPA i la Comunitat Valenciana van subscriure l'any 2000 un conveni de col·laboració per implantar una base de dades derivades de la gestió de les ajudes finançades amb fons estructurals de la UE, la duració del qual està prevista fins al 31 de desembre de 2003.
  
5. Que el MAPA i la Comunitat Valenciana consideren d'utilitat continuar la col·laboració iniciada l'any 2000, a fi d'agilitar la informació sobre la utilització dels fons estructurals amb destinació al sector pesquer.
  
En virtut de tot això, les parts decidixen subscriure el present conveni de col·laboració, que es regirà de conformitat amb les següents
  
Clàusules:
  
Primera. Objecte
  
És objecte del present conveni l'aportació pel MAPA a la Comunitat Valenciana del suport instrumental i tècnic necessari per a la programació i actualització d'acord amb criteris homogenis de la base de dades, a fi d'agilitzar la informació sobre la utilització dels fons estructurals amb destinació al sector pesquer.
  
Segona. Aportació de mitjans
  
A l'efecte del compliment de l'objectiu del present conveni, el MAPA encomanarà a una empresa de l'Estat l'aportació dels mitjans tècnics i personals que necessite la Comunitat Valenciana per al manteniment i alimentació de les seues bases de dades.
  
Tercera. Subministrament d'informació
  
La Comunitat Valenciana facilitarà el manteniment de la base de dades i subministrarà al personal tècnic de l'empresa de l'Estat la informació que consta en l'annex d'este conveni per a la seua introducció en la base de dades esmentada.
  
Quarta. Personal tècnic
  
La subscripció del present conveni de col·laboració no comportarà relació laboral entre les administracions firmants del conveni de col·laboració i les persones que puguen intervindre per elles mateixes o per mitjà de tercers en el desplegament de les actuacions que es realitzen en l'execució del conveni.
  
Cinquena. Seguiment de l'execució del conveni
  
El MAPA i la Comunitat Valenciana intercanviaran entre si la informació que corresponga i elaboraran un document d'avaluació detallat, a l'efecte de la verificació de les dades i del compliment dels terminis fixats per al seu trasllat al MAPA.
  
Sisena. Duració
  
El present conveni serà d'aplicació des de l'1 de gener de 2004 fins al 31 de desembre de 2007, llevat de denúncia d'alguna de les parts, i es podrà prorrogar mitjançant acord exprés d'ambdues parts, sempre que l'acord de pròrroga s'adopte amb anterioritat a la finalització del conveni.
  
Setena. Resolució
  
Seran causes especials de resolució del present conveni:
  
- L'acord mutu de les parts.
  
- La denúncia, per qualsevol de les parts, del possible incompliment de les clàusules o l'alteració del seu contingut.
  
Huitena. Naturalesa i jurisdicció
  
El present conveni té la naturalesa dels previnguts en l'article 3.1.c) del text refós de la Llei de Contractes de les Administracions Públiques, aprovat mitjançant Reial Decret Legislatiu 2/2000, de 16 de juny, i hi són d'aplicació, si no hi ha normes específiques, els principis del dit text legal per a resoldre els dubtes i les llacunes que puguen plantejar-se.
  
Les qüestions litigioses a què puguen donar lloc la interpretació i el compliment del present conveni seran de coneixement i competència de la jurisdicció contenciosa administrativa, de conformitat amb la Llei 29/1998, de 13 de juliol, reguladora de la dita jurisdicció.
  
I en prova de conformitat, ambdues parts firmen el present conveni, en tres exemplars i en tots els fulls, al lloc i en la data indicats al principi.
  
El ministre d'Agricultura, Pesca i Alimentació
  
(p.d., OM de 31 de març de 2003), el sotssecretari,
  
MANUEL ESTEBAN PACHECO MANCHADO
  
La consellera d'Agricultura, Pesca i Alimentació,
  
GEMA AMOR PÉREZ
  
ANNEX
  
Informació que ha de subministrar la Comunitat Valenciana al personal tècnic, a l'efecte de la seua inclusió en la base de dades.
  
- Còpia de totes les sol·licituds d'ajuda en el marc dels programes.
  
- Còpia de les resolucions favorables a les sol·licituds d'ajuda.
  
- Documentació sobre pagaments realitzats en el marc dels programes.
  
- Informació tècnica i d'indicadors.
  
- Correccions d'errades detectades en les bases de dades.
  
- Plans de control financer.
  
- Resultats del control. Correccions financeres.